
Ministru kabineta sēdes protokollēmums

Rīkojuma projekts "Par nekustamā īpašuma Baznīcas ielā 54, Salacgrīvā, Limbažu novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica” koridorā caur Igauniju, Latviju un Lietuvu" īstenošanai"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Satiksmes ministrijai pirkt nekustamā īpašuma Baznīcas ielā 54 (nekustamā īpašuma kadastra Nr. 6615 004 0196), Salacgrīvā, Limbažu novadā, sastāvā esošās zemes vienības ar kadastra apzīmējumu 6615 004 0196 daļu 0,7882 ha platībā (pēc kadastrālās uzmērīšanas platība var tikt precizēta) atbilstoši noteiktai atlīdzībai 23 464,52 EUR (tirgus vērtība – 23 015,44 EUR jeb 2,92 EUR par vienu zemes kvadrātmetru, atsevišķi augošo koku tirgus vērtība – 61,00 EUR, kompensējamie zaudējumi -  388,08 EUR par atlikušās daļas vērtības samazinājumu jeb 0,03 EUR par vienu zemes kvadrātmetru). Atlīdzība būs precizējama, piemērojot viena zemes kvadrātmetru tirgus vērtību un viena zemes kvadrātmetra vērtības samazinājumu, kā arī atbilstoši atsavināmajā zemes daļā esošo koku skaitam aktualizējot atsevišķi augošo koku vērtību, ja kadastrālās uzmērīšanas rezultātā, realizējot zemes ierīcības projektu, mainīsies atsavināmās un atlikušās (neatsavināmās) daļas platība.

